钦定古今图书集成/明伦汇编/官常典/第722卷 > 孙逢
## 钦定古今图书集成/明伦汇编/官常典/第722卷 > 孙逢

按《宋史忠义传》：“逢，眉山人，大观四年进士，累官至太
学博士。张邦昌僭立，有司趣百僚入贺，逢独坚卧不
起。夜既半，同僚彊起之，不从，至垂泣与之诀。时祠部
员外郎喻汝砺闻变，扪其膝曰：‘不能为贼臣屈’。遂挂
冠去。事毕，有司举不至者，欲以逢与汝砺复于金人，
邦昌以毕至告，乃免。逢闻之曰：‘是必将肆赦迁官，以
重污我，我其可俟’。”遂发疾而卒。